ওয়েব ডেস্ক : আজ ফের CBI-এ হাজির নারদ কর্তা ম্যাথিউ স্যামুয়েল। দিনকয়েক আগে ম্যাথিউকে তলব করে CBI। তাঁকে বেশকিছু নথিপত্র সঙ্গে আনতে বলা হয়। পাশাপাশি, নারদ কর্তাকে হাতে ৫দিন সময় নিয়ে আসতে বলা হয়। CBI-এর তলব মেনে বেলা ১২ টায় CGO কমপ্লেক্সে উপস্থিত হন ম্যাথিউ। ঢোকার মুখে নারদকর্তা জানান, CBI যেসব নথি চেয়েছে সবই তিনি সঙ্গে করে এনেছেন। CBI সূত্রের খবর, তাঁর সঙ্গে আনা বিভিন্ন নথি আইডেনটিফাই করা ও অভিযুক্তদের বক্তব্য ক্রস চেক করার জন্যই তাঁকে তলব করা হয়েছে সেখানে।